C 253/30
ET
Euroopa Liidu Teataja
18.7.2023
Sademetevaesed ja vähese niiskusega suved soodustavad kaitstud geograafilise tähisega „Asparago verde di Canino“ spargli kasvu.
Taime juured kardavad püsivat niiskust ja lehestik ei armasta vett, kuna sellised tingimused võivad põhjustada taime seenhaigusi.
Aastased temperatuurid on üsna ühtlased, kuu keskmine on ligikaudu 16 °C ning keskmised miinimum- ja maksimumväärtused on vastavalt ligikaudu 11 °C ja 22 °C.
Kõige külmemad kuud on jaanuar ja veebruar, kusjuures miinimumtemperatuur langeb harva alla 0 °C.
Kõige soojemad kuud on juuli ja august, mille jooksul tõuseb maksimaalne temperatuur absoluutväärtustes kuni ligikaudu 32 °C-ni.
Piirkonna sademete hulk on samuti väga homogeenne ja viimastel aastatel keskmine aastane kumulatiivne sademete hulk olnud veidi üle 472 mm.
Sademed on koondunud sügis- ja talveperioodi ning kuiv aeg jääb suvekuudesse.
Katmikalal kasvatamisel tuleks eelkõige mainida ka geotermilise energia kasutamist.
Juuri soojendatakse maa-aluste torude kaudu, kus voolab põhjaveeallikatest saadav soe vesi.
Talveperioodil kaitsevad söödavat osa polüetüleenkilest tunnelid, mis võimaldavad säilitada spargli jaoks ideaalset sooja mikrokliimat.
Tootel „Asparago verde di Canino“ on kuulsusrikas, kuigi suhteliselt lühike ajalugu.
Kaubanduslik edu ja seos geograafilise piirkonnaga sai alguse 1980. aastate algusest, mil omandati esimesed oskused kaasaegsete spargliistandike majandamiseks.
Esimene spargliistandik, mille pindala on 9 hektarit ja millel kasvatatakse rohelist sparglit, pärineb 1980. aastast.
Uue põllukultuuri jaoks töötati välja sobivad vahendid rohelise spargli korjamiseks ja tagati, et erilist tähelepanu pöörataks käsitsi koristamise meetoditele, kuna kohe oli selge, et see etapp on oluline mitte ainult võrsete kvaliteedi, vaid ka edaspidise tootmise seisukohast.
[...] Korralikult suletud kandelehtedega pehmete võrsete saamiseks „tuli tootmisperioodi tippajal koristada saaki tihedalt iga päev ning saagikoristuse alguses ja lõpus vähemalt ülepäeva“ (Saccardo F., Temperini O., Asparago: tecnica agronomica e scelta varietale (Spargel: viljelustehnikad ja sordivalik), Arsial (éd.), Esperienze sulla coltivazione dell’asparago nel Lazio (Spargli kasvatamise kogemus Lazio maakonnas), 2004, lk 17).
Seejärel alustasid tootjad tootmishooaja ja seega toote turul olemise aja pikendamiseks edukat katsetamist kunstlikes tingimustes viljelusega, kasutades selleks kuuma vett, mida saadi kuumaveeallikatest Paglieto tasandikul.
Soodsad mullastiku- ja kliimatingimused, mis on spargli kasvatamise optimaalsete parameetrite aluseks, on muutnud Canino omavalitsusüksuse põllumajanduse nägu (Innovazione e Agricoltura (Innovatsioon ja põllumajandus), 2, nr 2, 1999, lk 36–39); L’Informatore agrario (Põllumajandusreporter), nr 50, 2001, lk 45).
Toodet „Asparago verde di Canino“ hinnatakse selle konsistentsi, maitse ja asjaolu tõttu, et see on tervenisti söödav ning seetõttu nimetatakse seda itaalia keeles mangiatutto (kõik kõlbab süüa).
Nii määratletakse toodet turismiorgani­ satsiooni Touring Club Italiano juhendis Frutta e ortaggi in Italia, kus seda nimetatakse üheks riigi kõige hinnatumaks spargliks (Cabrini L., Malerba F., Frutta e ortaggi in Italia, TCI, Milan, 2005, lk 49).
Samuti nimetatakse seda mangiatutto’ks väljaandes 1001 specialità della cucina italiana da provare almeno una volta nella vita (Itaalia köögi 1001 spetsialiteeti, mida peaks vähemalt kord elu jooksul proovima), kus see on välja toodud kui Lazio maakonna üks suurepäraseid tooteid (Machado A., Prete C., Newton Compton, 2015, lk 297–299).
Nimetatud sparglit peetakse Toscana üheks kõige olulisemaks tooteks, sealhulgas on seda kiidetud toiduteemat käsitlevates ajalehtedes, nagu La Repubblica (repubblica.it/cronaca/2013/04/26/), Corriere della Sera (viaggi.corriere.
it/weekend/), Libero, Quotidiano.net (.quotidiano.net/viaggiesapori/) ja Tempo (tempo.it/i-consigli-di-fuoriporta/ 2017/04/21/), ning toiduajakirjades, nagu Mondo Mangiare (mangiare.moondo.info).
2006. aastal lisati toode „Asparago verde di Canino“ projekti Leader Plus 2000/2006 – Gal degli Etruschi, kui toode, mis „seostub olulisel määral“ piirkonnaga, ja kuigi see ei ole „ühegi avaliku tunnustusega (KPN, KGT, IGT jne) toode, on sellel piirkonna teatavate omavalitsusüksuste jaoks nii kvantitatiivsest kui ka kvalitatiivsest vaatenurgast suur tähtsus“.